จีนเตือนพบ “โรคปอดอักเสบปริศนา” ในคาซัคฯ อัตราเสียชีวิตสูงกว่า “โควิด”
สถานเอกอัครราชทูตจีนในคาซัคสถาน เตือนพลเมืองระวัง “โรคปอดอักเสบปริศนา” หลังพบอัตราเสียชีวิตสูงกว่า "โควิด"
สถานเอกอัครราชทูตจีนในคาซัคสถาน เตือนพลเมืองระวัง “โรคปอดอักเสบปริศนา” หลังพบอัตราเสียชีวิตสูงกว่า "โควิด"
10 ก.ค. 2563

สื่อจีนรายงานวานนี้ (9 ก.ค.63) ว่าสถานเอกอัครราชทูตจีนในคาซัคสถาน ออกประกาศเตือนชาวจีนที่อาศัยอยู่ในประเทศคาซัคสถาน ให้ระวังโรคปอดอักเสบที่ยังไม่รู้ที่มาและสาเหตุของการเกิดโรคระบาดในประเทศ หลังพบว่ามีอัตราการเสียชีวิตสูงกว่าโควิด-19 ที่กำลังแพร่ระบาดไปทั่วโลกขณะนี้
โดยสถานเอกอัครราชทูตจีน ระบุว่า ในช่วง 6 เดือนแรกของปีนี้ พบผู้เสียชีวิตจากโรคปอดอักเสบปริศนานี้แล้ว 1,772 ราย โดยเฉพาะในเดือนมิ.ย.พบผู้เสียชีวิตสูงถึง 628 ราย ซึ่งมีชาวจีนที่อาศัยอยู่ในคาซัคสถานเสียชีวิตจากโรคดังกล่าวเช่นกัน สถานทูตจีนจึงเตือนพลเมืองให้ระมัดระวังและยกระดับการป้องกันตัวเพื่อลดความเสี่ยงติดเชื้อ
ขณะที่ผู้เชี่ยวชาญจีนบางคนแนะว่าควรดำเนินมาตรการปอดอักเสบแพร่เข้าจีน เนื่องจากคาซัคสถาน มีพรมแดนติดกับเขตปกครองตนเองซินเจียงอุยกูร์ ทางตะวันตกเฉียงเหนือไกลของจีน
ทั้งนี้ ข้อมูลจากเว็บไซต์ Worldometers  รายงานตัวเลขผู้ป่วยโควิด-19 ของคาซัคสถาน ณ วันที่ 10 ก.ค.63 เวลา 10:36 น. (ประเทศไทย) มีผู้ป่วยยืนยันสะสม 54,747 ราย เสียชีวิต 264 ราย